Dimitrijus Gelpernas

Dimitrijus Gelpernas (1914 m. rugpjūčio 25 d. Petrogradas – 1998 m. liepos 17 d. Vilnius) – antinacinio pasipriešinimo Lietuvoje dalyvis, spaudos darbuotojas.

Biografija 
1955 m. baigė Maskvos poligrafijos institutą. 1940–1941 m. LTSR poligrafijos tresto skyriaus viršininkas. 1941–1944 m. Kauno geto kalinys, 1942–1944 m. geto antifašistinės kovos organizacijos komiteto sekretoriaus pavaduotojas, nuo 1944 m. balandžio mėn. – sekretorius. 1944 m. liepos – 1945 m. balandžio mėn. nacių kalintas Dachau koncentracijos stovykloje. 1945–1979 m. Politinės ir mokslinės literatūros (nuo 1964 m. leidykla „Mintis“), 1979–1982 m. – „Mokslo“ leidyklos, 1982–1990 m. Vyriausiosios enciklopedijų redakcijos darbuotojas, 1994–1998 m. dirbo Lietuvos valstybiniame žydų muziejuje (nuo 1997 m. Valstybinis Vilniaus Gaono žydų muziejus).

Bibliografija 
 Kauno geto partizanai, su M. Elinu 1948 m., jidiš kalba
 Kauno getas, su M. Elinu, 1969 m.

Šaltiniai 

Lietuvos redaktoriai
Lietuvos rezistentai